इलाज के दौरान मनीष ने दम तोड़ दिया। रमानंद का कहना है कि मरने से पहले उसने बताया था कि इलाके के ही तीन लड़कों ने उसपर मिट्टी का तेल छिड़क कर आग लगाया था। पुलिस भी मौके पर पहुंची थी लेकिन इस संबंध में मामला दर्ज नहीं किया गया। पुलिस का तर्क यह भी है कि परिजनों ने कोई शिकायत नहीं की थी। शिकायत करने पर जांच आरंभ कर दी गई है। उधर रमानंद का कहना है कि वह पहले बच्चे का इलाज कराता कि पुलिस से शिकायत करता। पुलिस ने मौके पर पहुंच कर भी कोई मामला क्यों नहीं दर्ज किया? आला अधिकारियों तक बात नहीं पहुंचती तो शायद पुलिस जांच भी नहीं शुरू करती। पुलिस के इस रवैये से रमानंद काफी परेशान है।